
PËR HAPJEN E PROGRAMEVE TË STUDIMIT TË CIKLIT TË PARË “BACHELOR” DHE PROGRAMIT TË STUDIMIT TË CIKLIT TË DYTË “MASTER I SHKENCAVE” NË “INXHINIERI MEKATRONIKE” NË SHKOLLËN E LARTË UNIVERSITARE PRIVATE “ALBANIAN UNIVERSITY”

Në mbështetje të nenit 102 të Kushtetutës së Republikës së Shqipërisë dhe të nenit 44/1 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar

URDHËROJ:

1. Hapjen, në përputhje me vendimin nr.241, datë 16.9.2011 të Këshillit të Akreditimit, në shkollën e lartë universitare private “Albanian University”, e programit të studimit të ciklit të parë Bachelor në “Inxhinieri mekatronike”.
2. Hapjen, në përputhje me vendimin nr.241, datë 16.9.2011 të Këshillit të Akreditimit, në shkollën e lartë universitare private “Albanian University”, e programit të studimit të ciklit të dytë “Master i shkencave” në “Inxhinieri mekatronike”.
3. Programi i studimit të ciklit të parë Bachelor, referuar pikës 1 të këtij urdhri, realizohet me 180 kredite dhe kohëzgjatja normale e tyre është 3 vite akademike. Në përfundim të programit të studimit të ciklit të parë, lëshohet diplomë universitare “Bachelor” në fushën  “Inxhinieri mekatronike”.
4. Programi i studimit i ciklit të dytë “Master i shkencave”, referuar pikës 2 të këtij urdhri, realizohet me 120 kredite dhe kohëzgjatja normale e tyre është 2 vite akademike. Në përfundim të programit të studimit të ciklit të dytë, lëshohet diplomë universitare “Master i shkencave” në fushën “Inxhinieri mekatronike”.
5. Shkolla e lartë universitare private “Albanian University”, të dërgojë në Ministrinë e Arsimit dhe Shkencës, brenda 6 muajve nga data e hyrjes në fuqi të këtij urdhri, një raport për plotësimin e kushteve të vëna nga Këshilli i Akreditimit në vendimin nr.241, datë 16.9.2011 të tij.
6. Programet e studimeve të fillojnë në vitin akademik 2011-2012.
7. Ngarkohet për zbatimin e këtij urdhri, Agjencia Publike e Akreditimit të Arsimit të Lartë, Këshilli i Akreditimit, Drejtoria e Zhvillimit të Arsimit Jopublik dhe shkolla e lartë universitare private “Albanian University”.
Ky urdhër hyn në fuqi menjëherë.

